Ana ci gaba da zaman makoki a Norway - BBC News Hausa
Ana ci gaba da zaman makoki a Norway
https://www.bbc.com/hausa/news/2011/07/110724_norway_kuka
A ci gaba da makokin da ake yi, jama'ar kasar Norway sun halarci tarukan addu'o'i a mujami'u a duk fadin kasar, domin jimamin mutane kusan dari da aka kashe ta hanyar bude wuta da bindiga, da kuma fasa bam ranar Juma'a.
An gudanar da babban taron addu'o'in ne a babbar mujami'a ta kasa dake birnin Oslo.
Daga cikin wadanda suka halarta, baya ga dangin wadanda aka kashe, sun hada da 'yan gidan sarautar kasar, da shugabannin siyasa, inda wasu suka rika sharbar kuka, ciki har da Sarki Harald.